Ποιος σου το έκανε αυτό, γιε μου;
Πώς μπόρεσαν να σου το κάνουν αυτό;
Γιε μου!
Μπαμπά;
Μπαμπά. Αφήστε με να δω τον μπαμπά μου! Μπαμπά;
Να δω τον μπαμπά μου!
-Αφήστε με να δω τον μπαμπά μου! -Έλα εδώ.
Έλα εδώ, γιε μου.
Ο μπαμπάς σου δεν θα ήθελε να τον θυμάσαι έτσι.
Το αίμα του είναι τώρα άγιο νερό για μένα, Μητέρα Χαϊμέ. Άσε με να τον δω.
Εντάξει. Θα τον δεις όταν πρέπει. Θα τον δεις.
Αγάπη μου!
Πώς μπόρεσαν να το κάνουν αυτό;
Πώς;
Έλα εδώ.
Χαλιμέ χατούν, πρέπει να εκδικηθούμε για τους γιους μας.
Δεν θα μας πατάνε επειδή είμαστε αδύναμοι και λίγοι.
Σωστά, πρέπει να πληρώσουν!
Πρέπει να πάρουμε εκδίκηση!
Να πληρώσουν!
-Θα πάρουμε εκδίκηση! -Θα πάρουμε εκδίκηση!
Δεν γίνεται να πέθαναν για το τίποτα!
Ο Ερτογρούλ μπέης κυνηγάει ήδη όσους ευθύνονται γι' αυτό.
Όλοι ξέρετε ότι ο Ερτογρούλ μπέης δεν θα γυρίσει άπραγος.
Αυτός ο άθλιος αλήτης σύντομα θα πνιγεί στο αίμα που έχυσε.
Γενναίοι γιοι και κόρες των Καγί!
Ο Αρτούκ μπέης έχει δίκιο.
Ο Ερτογρούλ μπέης κυνηγάει αυτούς που μας έκαναν να υποφέρουμε.
Πέθαναν πέντε γιοι μας.
Είχαμε ξεχάσει αυτόν τον πόνο.
Όμως, αυτό σημαίνει επίσης
ότι φτάσαμε στον προορισμό που μας υποσχέθηκε ο Ερτογρούλ μπέης
πολύ πριν εγκατασταθούμε εδώ.
Αυτός είναι ο λόγος που μας επιτίθενται σαν κυνηγόσκυλα.
Τώρα,
πρέπει να κάνουμε το σωστό για τους μάρτυρές μας.
Να θρηνήσουμε βαθιά, όπως αρμόζει στους προγόνους μας, τους Ογούζους,
όσο τον περιμένουμε.
Ο Ερτογρούλ μπέης τηρεί τις υποσχέσεις του.
Θα θρηνούμε μέχρι να πάρουμε εκδίκηση για τους αδελφούς μας.
Ο Ερτογρούλ μπέης θέλει να ετοιμαστούν οι σοροί για ταφή.
Είπε ότι θα έρθει στην κηδεία, ο κόσμος να χαλάσει.
-Αμπντουραχμάν. -Ναι, σουλτάνα Χαλιμέ.
Ξεκίνα τις προετοιμασίες για την ταφή.
Όταν επιστρέψει ο Ερτογρούλ μπέης,
θα δούμε ποιος αχρείος έστησε αυτήν την παγίδα και με τι σκοπό.
Μετά, θα κάνουμε ό,τι χρειάζεται.
Καλώς, σουλτάνα Χαλιμέ.
Αντιπροσώπευσες καλά τον άντρα σου σ' αυτήν την οδυνηρή στιγμή.
Χειρίστηκες το πρόβλημα
και μαλάκωσες τον πόνο τους.
Μα η καρδιά μου πονάει, μητέρα.
Το ξέρω.
Είμαστε οι γυναίκες του καταυλισμού.
Ακόμα κι όταν θρηνούμε, πρέπει να έχουμε χαμογελαστό πρόσωπο.
Τα λόγια μας πρέπει να τους δίνουν ελπίδα.
Ακόμα κι αν καίγεται ο καταυλισμός,
όλοι θα μας δουν να ξεσπάμε την οργή μας.
Πάμε.
ΚΑΤΑΥΛΙΣΜΟΣ ΤΣΑΒΝΤΑΡ
Ασλιχάν χατούν, η συγχωρεμένη μάνα σου έστησε αυτό το υφαντήριο.
Εσύ βοήθησες να ευημερήσει και να γίνει γνωστό. Πώς το εγκαταλείπεις τώρα;
Γιατί το αφήνεις στην Τσολπάν χατούν; Πώς ξέρει αυτή τι κάνουμε;
Μη μας αφήνεις, όλες σε στηρίζουμε.
-Σε παρακαλούμε, μη μας αφήνεις. -Μη μας αφήνεις.
Είναι εντολή του Τζαντάρ μπέη.
Στο εξής, το υφαντήριο ανατίθεται πρώτα στην Τσολπάν χατούν και μετά σ' εσάς.
Μαστόρισσες του Τσαβντάρ!
Η ελπίδα στα μάτια σας και η συγκίνηση στις καρδιές σας μου λέει
ότι ακούσατε την εντολή του Τζαντάρ μπέη.
Στο εξής, εγώ θα είμαι η αρχηγός σας και θα διοικώ αυτό το υφαντήριο.
Ό,τι έγινε, έγινε. Πρέπει να κοιτάμε μπροστά.
Έχουμε πολλή δουλειά να κάνουμε. Πρέπει να υφάνουμε νέα χαλιά.
Ο άντρας μου, ο Ουράλ μπέης, θα πουλήσει τα χαλιά μας σε όλον τον κόσμο.
Έχει καμιά σας να πει κάτι;
Ό,τι έγινε, έγινε, Τσολπάν χατούν.
Έχουμε χρέος να σε συγχαρούμε.
Γυρίστε όλες στις δουλειές σας, λοιπόν.
Θα έχουμε επισκέπτες αύριο το βράδυ, Ασλιχάν χατούν.
Ο Τζαντάρ μπέης θέλει να ξεκινήσεις τις ετοιμασίες.
Θέλει να περιποιηθούμε τους επισκέπτες μας και τις οικογένειές τους όπως πρέπει.
Ποιος είναι ο επισκέπτης;
Ο Ερτογρούλ μπέης, προφανώς.
Ανυπομονώ να γνωρίσω τον άντρα που σου έκανε τόσο μεγάλη εντύπωση.
Τι είναι αυτά που λες, Τσολπάν χατούν; Γιατί να με νοιάζει αυτός;
Δεν είπες αυτό στο τραπέζι του πατέρα σου.
Μιλούσες διαρκώς για την ευσπλαχνία του Ερτογρούλ,
πώς έσωσε εκείνον τον Αρμένιο...
Θα μου φάνηκε.
Δεν μ' ενδιαφέρει καθόλου τι σου φαίνεται.
Είναι παντρεμένος με παιδί.
Αν ο Ερτογρούλ μπέης φτάσει στην Τυφλή Πηγή πριν από μένα,
θα γίνει σφαγή.
Είθε ο Αλλάχ να με βοηθήσει να αποτρέψω αυτό το κακό.
Μην πάρουν τον έλεγχο όσοι θέλουν αδελφός να σκοτώνει αδελφό.
Δώσε μου τη δύναμη και το κουράγιο του αγαπημένου σου Προφήτη Αλί,
να μπορέσω να βάλω τέλος πριν αρχίσει.
Αλλάχ, ακόμα κι αν με περιμένει παγίδα, βοήθησέ με να το ξεπεράσω.
Με βοήθησες να γίνω μπέης, μου εμπιστεύθηκες τόσες ζωές.
Μη με αφήσεις να πεθάνω πριν μάθω ποιος αφαίρεσε τη ζωή των αντρών μου.
Μην ανησυχείς, μπέη, δεν θα σε απογοητεύσω.
-Ποιος είσαι εσύ; -Με έστειλε ο Ερτογρούλ μπέης.
Είπες ότι έχεις κάτι να του πεις. Ότι θα του πεις την αλήθεια.
Για να ακούσουμε τι έχεις να πεις.
Λέει ψέματα, ο Ερτογρούλ μπέης θα ερχόταν μόνος του.
-Πώς ήξερε ότι ήμασταν εδώ; -Για να δούμε.
Πείτε μου...
πώς ξέρετε ότι ο Μπατουχάν επιτέθηκε στο καραβάνι του Ερτογρούλ μπέη;
Ποιοι είστε; Πώς το ξέρετε αυτό;
Ο Ερτογρούλ μπέης δεν θα πίστευε ό,τι κι αν του έλεγαν κάποιοι σαν εσάς.
Άρα, πρέπει να έχετε απόδειξη.
Δώστε τη σ' εμένα και φύγετε από μπροστά μου.
Τι θα δίνατε στον Ερτογρούλ μπέη;
-Είστε καλά; -Προχώρα, μπέη. Καλά είμαστε.
Κάποιος θέλει να φτάσει πριν από μας.
Τι ήταν; Λέγε!
Ένα μαχαίρι.
Ο Μπατουχάν!
Δεν πίστευα ποτέ ότι ένας Τούρκος μαχητής σαν εσένα θα έκλαιγε για τον φίλο του.
Αν ήσουν στη θέση του,
θα ερχόταν αυτός να κλάψει για σένα;
-Όχι. -Τι θα έκανε;
Πρώτα, θα έβρισκε ποιος το έκανε. Μετά, θα έκλαιγε για μένα.
Τι θα έκανε, αν έβρισκε τους κλέφτες;
Θα άρπαζε ό,τι είχε εύκαιρο,
τσεκούρι, τόξο, δεν έχει σημασία, και θα τους έκανε να πληρώσουν.
Το υποθέτω, δεν το ξέρω.
Όμως, είμαι σίγουρος
ότι θα τους έκανε να πληρώσουν, πριν έρθει σ' εμένα.
Και μετά θα ερχόταν στο κρεβάτι σου να προσευχηθεί και να κλάψει για σένα;
Ναι, ο Τουργκούτ δεν είναι μόνο ο επικεφαλής των Αλπ,
είναι και βασανισμένη ψυχή. Περισσότερο από όλους.
Όσα μου είπες για τον Αλπ Τουργκούτ τα ήξερα ήδη.
-Τι; Πώς γίνεται να τα ξέρεις; -Βλέπω έναν άντρα που ξέρει ν' αγαπάει.
Ζητούσε συνεχώς στον ύπνο του την Άικιζ.
Ήταν η μνηστή του ή η γυναίκα του;
Η γυναίκα του.
Πού είναι τώρα;
Βρίσκεται κάτω από τη γη.
Περιμένει την άφιξη του άντρα της.
Αμάντα!
Σταμάτα να ενοχλείς τον άνθρωπο. Του φτάνει ο πόνος του.
Μπάμσι, πάντα μου άρεσαν οι δυνατοί άντρες σαν εσένα.
Απίστευτο!
Αμάντα, πότε γύρισες;
Το πρωί γύρισα από τη Νίκαια.
-Ποιος είναι αυτός ο ωραίος Τούρκος; -Ο Τουργκούτ.
Αρχηγός των Αλπ των Καγί.
Άντε, Τουργκούτ!
Τρέξε!
Πιο γρήγορα, Τουργκούτ! Έλα!
Άντε!
-Νίκησα! -Νίκησα!
-Πέρασα πρώτος τη γραμμή. -Εγώ πέρασα πρώτος. Τυφλός είσαι;
-Ρώτα την Άικιζ. -Είναι μνηστή σου, δεν ρωτάω αυτήν.
Μπάμσι, άντρα μου!
Ντογάν, πού είσαι; Πού πήγες;
Ζεις; Άνοιξε η γη και σε κατάπιε;
Απίστευτο!
Αδελφέ, έλα να δεις σε τι κατάσταση είναι ο Τουργκούτ.
Έλα να δεις πώς είμαι εγώ.
Αδελφέ, τώρα είμαστε στο έλεος των μεγαλύτερων εχθρών μας, των γυναικών!
Θα μου το πληρώσεις για το νεκρό άλογο.
Σου έδωσα λεφτά να μου πάρεις ένα καλό άλογο.
Και τι έκανες; Κάτι σε ρώτησα!
Τα ξόδεψες όλα σε κρασί και γυναίκες και αγόρασες άρρωστο άλογο!
Αν δεν βρεις καλό άλογο πριν φύγουμε,
θα σε κάνω να υποφέρεις.
Θα πεθάνεις από την πείνα.
Είναι η τελευταία σου ευκαιρία.
Είσαι καλά;
Γιατί σου φέρεται σαν να 'σαι σκύλος;
Αν δεν του βρω ένα άλογο,
δεν θα είμαι απλώς σκύλος, αλλά νεκρός σκύλος.
Μην υποκύπτεις ακόμα στην απελπισία.
Έλα, πάμε να φάμε και να σκεφτούμε τι θα κάνουμε.
Έλα.
Τι έγινε;
-Αλήθεια, πού πάτε; -Θα σου πω.
Μαρία, λες αυτός ο ερωτευμένος να τη βγάλει ως το πρωί;
Θα μείνω πλάι του ως το πρωί.
Αν είναι να ζήσει, θα ζήσει.
Αν γίνει καλύτερα, θα σε φλερτάρει.
Τι θα έκανα με έναν Μουσουλμάνο, Αμάντα;
Ο έρωτας δεν έχει θρησκείες.
Ίσως βρει τον Ιησού και τον δρόμο του χριστιανισμού.
Ο καημένος.
Από τα σημάδια βασανιστηρίων στο κορμί του
καταλαβαίνω ότι πέρασε κακουχίες.
Ποιος είναι τόσο βάναυσος;
Ποιος ξέρει;
Μόνο οι Μογγόλοι θα μπορούσαν να κάνουν τέτοια βασανιστήρια.
Και επίσης...
αυτοί οι ελεεινοί.
-Ποιοι; -Οι Ναΐτες Ιππότες.
Μακάρι να τους πάρει ο διάολος!
Βάνδαλοι που δεν πήραν το μερίδιό τους από το έλεος του Κυρίου μας.
Πρέπει να γυρίσω στο μαγαζί μου. Θα ξανάρθω απόψε.
Έχω νέα από τη Νίκαια. Θα τα πούμε αργότερα.
Έφερες το άρωμα που σου ζήτησα;
Περίμενε λίγο. Θα το ετοιμάσω και θα το φέρω απόψε.
Μπορεί να συνεφέρει τον Τουργκούτ και να τον κάνει να σ' ερωτευτεί.
Θα ανυπομονώ γι' αυτό.
ΚΑΤΑΥΛΙΣΜΟΣ ΚΑΓΙ
Πρέπει να υπάρχει λόγος που άφησε τον Τουργκούτ εκεί.
Ξέρεις ότι ο Ερτογρούλ δεν θα γυρνούσε ποτέ την πλάτη στους άντρες του.
Αν άφησε τον Τουργκούτ εκεί, πρέπει να πήγε για μάχη.
Μητέρα, τι λες τώρα;
Ο Τουργκούτ δίνει μάχη για τη ζωή του; Πώς θα πολεμήσει;
Όσο πλησιάζουμε στον στόχο μας,
τόσο πιο πολύ θα μας επιτίθενται, σαν κυνηγόσκυλα.
Είναι όπως το είπες, δεν μπορείς να πολεμήσεις τα κυνηγόσκυλα με σπαθιά.
Αν δεν φερθείς πιο έξυπνα από τον αντίπαλό σου,
δεν θα κερδίσεις ποτέ τον πόλεμο.
Ποιος ξέρει;
Ίσως ο Ερτογρούλ κάνει αυτό που κάνει ο κούκος.
Το πουλί εννοείς;
Ο κούκος κάνει κρυφά τα αβγά του σε φωλιές άλλων πουλιών.
Ξέρεις γιατί;
Για να κρατηθούν στη ζωή όταν εκκολαφθούν.
-Μπορώ να περάσω, Χαλιμέ χατούν; -Έλα, Ραχμάν.
Οι σοροί είναι έτοιμοι για ταφή.
Ο Ερτογρούλ μπέης, όμως, δεν έχει έρθει ακόμα.
Αν είπε ότι θα έρθει, θα έρθει.
Πρέπει να τους κηδέψουμε πριν νυχτώσει, μητέρα.
Τότε, πάμε.
Αλλάχ!
Είπες ότι τους σκότωσες όλους.
Τους σκοτώσαμε όλους. Και κάψαμε τα χαλιά τους.
Εγώ σκότωσα τον Τουργκούτ.
Αδελφέ...
τι έκανες;
Αν σχεδίασες και τον θάνατο του Τοκταμίς μπέη...
Είθε ο Αλλάχ να δώσει να μην τρελαθώ!
Γεια σου, μπέη.
Γεια σου.
Πώς πάνε στον καταυλισμό των Καγί;
-Ποιον θες να δεις εκεί; -Έχω νέα για τον Ερτογρούλ μπέη.
Από ποιον;
-Γιατί θες να μάθεις, μπέη; -Γιατί εγώ είμαι ο Ερτογρούλ.
Κι εσύ ποιος είσαι;
Ο γιος του Τζαντάρ μπέη των Τούρκων του Τσαβντάρ.
Με λένε Αλιγιάρ.
Τι ήθελες να μου πεις;
Ο Τζαντάρ μπέης προσκαλεί εσένα και την οικογένειά σου σε δείπνο.
Σκοτώθηκαν οι άντρες μου.
Πενθούμε.
Δώσε στον πατέρα σου τις ευχαριστίες μου.
-Κάποια άλλη φορά. -Μπέη.
Αυτός είναι ο λόγος για να δεχτείς.
Για να μη μείνει ίχνος αμφιβολίας μέσα σου.
Ο Ουράλ μπέης...
Πού ήταν χθες βράδυ;
Στο χωριό, αφέντη.
Εγώ, ο πατέρας μου, η αδελφή μου Ασλιχάν κι η γυναίκα του αδελφού μου φάγαμε μαζί.
Συζητούσαμε.
Εγώ σπούδαζα στη Δαμασκό. Πρόσφατα γύρισα σπίτι.
Δεν με απογοήτευσαν, ευτυχώς.
Μπέη...
Πήρες έναν πελάτη από τον αδελφό μου.
Κατανοώ τις υποψίες σου.
Όμως, να ξέρεις ότι δεν το έκανε ο αδελφός μου αυτό.
Γι' αυτό με προσκαλεί ο πατέρας σου;
Να με διαβεβαιώσει;
Σκόπευε να σε προσκαλέσει πριν από αυτό το ατυχές γεγονός, μπέη.
Τρέφει βαθύ σεβασμό για σένα.
Γι' αυτό έστειλε εμένα, τον γιο του, και όχι έναν Αλπ.
Όπως όλοι, ξέρει πόσο σπουδαίος πολεμιστής είσαι. Το ξέρει.
Πες του ότι θα είμαι φιλοξενούμενός του αύριο.
Ευχαριστώ.
Εξαφανίστηκε το μαχαίρι.
Ο Ερτογρούλ δεν το ήξερε, οπότε, δεν μπορεί να το πήρε αυτός.
-Τότε, ποιος; -Μόνο ο Πέτρος μπορεί να απαντήσει.
-Πες του να έρθει στην τελετή απόψε. -Όπως θες, αφέντη Σιμόν.
Προσευχηθείτε για τις ψυχές των μαρτύρων!
Μητέρα, ο Ερτογρούλ δεν ήρθε ακόμα.
Θα έρθει σίγουρα.
Να τος!
Βλέπω πέντε τάφους.
Τους τάφους πέντε γενναίων.
Οι πρώτοι μάρτυρες σ' αυτά τα εδάφη.
Να ξέρετε ότι δεν θα είναι οι τελευταίοι.
Σήμερα πενθούμε. Θάβουμε πέντε καλούς άντρες.
Μέχρι να κάνουμε αυτά τα εδάφη νόμιμα δικά μας,
κάθε μάχη θα είναι γεμάτη με τέτοιες προδοσίες.
Θα υποφέρουμε περισσότερο κάθε μέρα που περνάει.
Δεν θα λυγίσουμε στην προδοσία των εχθρών μας, ούτε σε χίλια χρόνια!
Δεν θα επιτρέψουμε σε αυτά τα δύο βασίλεια να μας εξαφανίσουν.
Ξέρω ότι δεν θα μου γυρίσετε ποτέ την πλάτη,
ούτε αν χαθούν όλοι οι άντρες μας.
Οδεύουμε προς την πιο ύπουλη και κακή μάχη που έχει δει ποτέ ο κόσμος.
Η ήττα δεν είναι επιλογή για μας.
Αυτός ο τόπος, όπως κάθε άλλος τόπος, ανήκει στον παντοδύναμο Αλλάχ.
Έχουμε ξεπεράσει κάθε λογής δυσκολίες. Τώρα, θα ριζώσουμε σ' αυτήν τη γη.
Θα το πω αυτό μπροστά στους μάρτυρές μας. Είθε ο Αλλάχ να με κάνει μάρτυρα
σε έναν πόλεμο που μπορεί να κρατήσει χίλια ή περισσότερα χρόνια.
-Αμήν! -Αμήν!
-Είθε ο Αλλάχ να μας κρατά στον δρόμο μας. -Αμήν!
Ο Αλλάχ είναι μεγάλος!
Μπορώ να περάσω, μπέη;
Έλα.
Δεν βρήκα το μαχαίρι.
Ένας Αλπ που χάνει το όπλο του δεν είναι Αλπ! Ηλίθιε!
Φύγε από μπροστά μου!
Αυτό έψαχνες, αδελφέ;
Έχει ακόμα το αίμα των Καγί Αλπ που σκότωσες.
Καθάρισε καλά αυτό το μαχαίρι.
Καθάρισέ το, όπως θα καθάριζες τη βρόμικη συνείδησή σου.
Αδελφέ...
Αλιγιάρ!
Πόσες φορές ακόμα θα με δυσφημήσεις; Τι θέλεις; Φτάνει πια!
Αλιγιάρ, σταμάτα να μιλάς με υπονοούμενα. Πες μου τι θέλεις.
Ο πατέρας μου κι εγώ ξέρουμε πολύ καλά τι σκαρώνεις.
Αδελφέ Αλιγιάρ!
Γύρνα πίσω!
Αμάν!
Αδελφέ μου, σε στείλαμε να σπουδάσεις,
αλλά γύρισες άγριος Μογγόλος!
Μείνε μακριά μου, αδελφέ. Ξέρουμε τι σκαρώνεις.
Τι διάολο θέλεις;
Ουράλ! Αλιγιάρ!
Ελάτε στη σκηνή μου, αμέσως!
Αρκετά ανέχτηκα, πατέρα! Πιστεύεις κι εσύ αυτά που λέει;
Πόσο ακόμα θα τους ανέχομαι να λερώνουν το όνομά μου;
Τι γίνεται εδώ; Πες μου τι ξέρεις.
Υπάρχει κάτι που ξέρω και δεν το ξέρεις ήδη;
Πατέρα!
Ξέρω τι σκαρώνεις, Ουράλ. Ξέρω επίσης ότι δεν μπορείς να λυτρωθείς.
Είσαι η μεγαλύτερη απειλή στην επιβίωσή μας.
Αν δεν ήσουν ο πρωτότοκος γιος μου με τη συχωρεμένη μάνα σου,
θα σε είχα σκοτώσει πριν από καιρό.
-Πατέρα... -Ο Αλιγιάρ σού έσωσε τη ζωή.
Όχι μόνο τη δική σου, αλλά και πολλών αντρών μου επίσης.
Ξέρεις γιατί;
Γιατί βρήκε το μαχαίρι του Μπατουχάν
και δεν άφησε να φτάσει στα χέρια του Ερτογρούλ.
Ο Ερτογρούλ δεν είναι ηλίθιος σαν εσένα, Ουράλ.
Προσευχήσου να κατάφερα να τον πείσω ότι είσαι αθώος.
Όταν έρθουν, θα τους περιποιηθείς, μαζί με την αγενή γυναίκα σου.
Θα τους δείξεις σεβασμό.
Κατάλαβες;
Αδελφέ...
Φρουροί.
-Πατέρα... -Αλιγιάρ, άσε με μόνο.
Φρουροί!
Όποιος σκότωσε τους Αλπ έφτασε πριν από μας στην Τυφλή Πηγή.
Πρέπει να μας ακολούθησαν στην αγορά.
Ήταν συνεχώς μπροστά από μας, Αρτούκ μπέη!
Φαίνεται πως είναι κάποιος που δεν θέλει να μαθευτεί η αλήθεια.
Υποτιτλισμός: Σοφία Σιμώνη